Uruguay jalgpallikoondis
Uruguay jalgpallikoondis on Uruguay rahvuskoondis jalgpallis. Uruguay on kahekordne maailmameister (1930. ja 1950). Uruguay võitis ka olümpiamängude jalgpalliturniiri 1924. ja 1928. aastal. Kuna sellel ajal ei olnud FIFA ise veel alustanud FIFA World Cupi korraldamist, siis loeb FIFA neid turniire samuti maailmameistrivõistlusteks. Uruguay on võitnud 15 korda Lõuna-Ameerika meistrivõistlused ja Copa América, olles sellega edukaim riik tollel võistlusel. Uruguay võitis 1981. aastal seniste maailmameistrite vahel peetud turniiri 1980 Mundialito. Kokku on Uruguay võitnud 20 rahvusvahelist turniirivõitu tiitlivõistlustelt ning on sellega edukaim riik maailmas. Uruguay on väikseima rahvaarvuga riik, mis on jõudnud maailmameistrivõistluste medaliteni.